གྲོས་མཐུན་དེ་བཞག་སྟེ་ཉིན་བཞི་སོང་བའི་མཚམས་ཏེ་ཕྱི་ལོ་༡༩༥༡ལོའི་ཟླ་༥ཚེས་༢༧ཉིན་གཞི་ནས་བོད་ཀྱི་ཆོས་སྲིད་གཉིས་ཀྱི་དབུ་ཁྲིད་༸གོང་ས་ཏཱ་ལའི་བླ་མ་སྐུ་ཕྲེང་བཅུ་བཞི་པ་ཆེན་པོ་མཆོག་དང་བོད་གཞུང་གིས་པེ་ཅིང་གི་རླུང་འཕྲིན་བརྒྱུད་གྲོས་མཐུན་དེ་འདྲ་ཞིག་བཞག་པ་རོབ་ཙམ་མཁྱེན་རྟོགས་བྱུང་ཡོད།སྐབས་དེར་༸གོང་ས་མཆོག་རྒྱ་གར་དང་ཐག་ཉེ་བའི་བོད་ཀྱི་ས་གནས་གྲོ་མོར་བཞུགས་ཡོད་ཅིང་།བོད་གཞུང་གི་གནད་ཡོད་མི་སྣ་ཚོའི་ཁྲོད་དུ་ཡང་སྙིང་༸གོང་ས་མཆོག་རྒྱ་གར་དུ་ཕེབས་དང་བོད་དུ་མུ་མཐུད་བཞུགས་དགོས་མིན་ཐད་རྩོད་གླེང་ཆེན་པོ་ཡོད།